Dôvodová správa
A. Všeobecná časť

[bookmark: _GoBack]Ministerstvo dopravy Slovenskej republiky na základe ustanovenia § 8 ods. 3 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov predkladá návrh vyhlášky Úradu pre územné plánovanie a výstavbu Slovenskej republiky, ktorou sa mení a dopĺňa vyhláška Úradu pre územné plánovanie a výstavbu Slovenskej republiky č. 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby. 
Cieľom navrhovanej vyhlášky je v súvislosti s novelou zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) v znení neskorších predpisov precizovanie obsahu pre jednotlivé podania, doplnenie nového podania a doplnenie obsahu a rozsahu projektovej dokumentácie stavby na ohlásenie. Navrhovaná vyhláška tiež reaguje na požiadavky aplikačnej praxe, a to doplnením definovania spôsobu podpisovania podaní, dokumentácie stavby a príloh a úpravou prílohy č. 24, ktorá ustanovuje tvorbu názvu súborov pre dokumentáciu stavieb v elektronickej podobe.
Návrh vyhlášky nemá vplyv na rozpočet verejnej správy, vplyv na limit verejných výdavkov, vplyv na podnikateľské prostredie, sociálne vplyvy, vplyv na životné prostredie, vplyv na informatizáciu spoločnosti, vplyv na služby verejnej správy pre občana ani vplyv na manželstvo, rodičovstvo a rodinu.
Návrh vyhlášky je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a s medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie.

Návrh vyhlášky nie je predmetom vnútrokomunitárneho pripomienkového konania.

B. Osobitná časť

[bookmark: OLE_LINK1]K Čl. I
K bodom 1 až 4
Ustanoveniami sa vymedzujú funkcionality pre stavebného inšpektora a stavebný inšpektorát v informačnom systéme na úseku výstavby.
[bookmark: OLE_LINK2]K bodom 5 až 8
Ide o úpravu maximálnej veľkosti elektronického podania z dôvodu prenosovej kapacity v informačnom systéme, ktorá vyplynula z aplikačnej praxe. Ostatné zmeny sú legislatívno-technického charakteru.
[bookmark: OLE_LINK5]K bodom 9 až 11
[bookmark: OLE_LINK6]Ustanoveniami sa precizuje sa elektronický formulár podľa § 3 ods. 1 písm. c) vyhlášky. 
K bodom 12 až 17
Z dôvodu novely Stavebného zákona sa navrhuje nový vzor formulára žiadosti o vydanie rozhodnutia o stavebnom zámere a overenia projektu stavby (príloha č. 2a) a formulár ohlásenia odstránenia nepovolenej stavby (príloha č. 12a). V súvislosti s novelou Stavebného zákona sa precizuje text ostatných vzorov formulárov v prílohách.
[bookmark: OLE_LINK7]K bodom 18 až 23 
[bookmark: OLE_LINK9]Ustanoveniami sa zjednocuje terminológia a precizuje sa spôsob podpisovania listinnej a elektronickej dokumentácie stavby. Ide o úpravy, ktoré vyplynuli z aplikačnej praxe.
K bodom 24 až 28
Ustanoveniami sa upravuje obsah a rozsah projektu stavby na ohlásenie, určuje sa spôsob podpisovania projektu stavby v listinnej a elektronickej forme projektantom podľa zákona č. 138/1992 Zb. o autorizovaných architektoch a autorizovaných stavebných inžinieroch. Zároveň sa upravuje príloha č. 24. Ide o úpravy, ktoré vyplynuli z aplikačnej praxe.
[bookmark: OLE_LINK8]K bodom 29 a 30
Ustanoveniami sa spresňujú identifikačné údaje osoby oprávnenej na činnosti podľa § 34 ods. 5 Stavebného zákona.
K bodom 31 až 43
Ide o precizovanie textu v nadväznosti na novelu Stavebného zákona a úpravy, ktoré vyplynuli z aplikačnej praxe.
K bodom 44 až 53
	V nadväznosti na novelu Stavebného zákona sa dopĺňa príloha č. 2a – vzor formulára žiadosti o vydanie rozhodnutia o stavebnom zámere a overenie projektu stavby a príloha č. 12a – vzor formulára ohlásenia odstránenia nepovolenej informačnej konštrukcie,  upravujú sa existujúce prílohy a príloha č. 22 sa vypúšťa.

K Čl. II
Navrhuje sa účinnosť vyhlášky 1. januára 2027 vzhľadom na účinnosť súvisiacich ustanovení novely Stavebného zákona.
